ທ່ານ Leonard ສາລະພາບຜິດ ໃນຄະດີ ໃຫ້ເງິນສິນບົນ ກອງທັບເຮືອ ສະຫະລັດ
ທ່ານ Francis Leonard ເຈົ້າຂອງບໍລິສັດ Glenn Defense Marine Asia ສາລະພາບ ໃນຄວາມຜິດ ກ່ຽວກັບ ການສໍ້ລາດບັງຫຼວງ ຢູ່ໃນກອງທັບເຮືອ ສະຫະລັດ.
ພະນັກງານສັນຍາຈ້າງຂອງກອງທັບຊາວມາເລເຊຍຄົນນຶ່ງ ຊຶ່ງ ກຳລັງຕົກ ເປັນຈຸດສູນ ກາງກ່ຽວກັບການສໍ້ສາດບັງຫລວງ ທີ່ ສັ່ນສະເທືອນກອງທັບເຮືອສະຫະລັດ ໄດ້ຍອມຮັບສາລະພາບ ຜິດຕໍ່ຂໍ້ຫາຮັບສິນບົນແລະສໍ້ໂກງ ໂດຍຍອມຮັບວ່າ ຜູ້ກ່ຽວໄດ້ ປະຕິບັດມາເປັນເວລາສິບປີແລ້ວ ໃນການສົມ ຮູ້ຮ່ວມຄິດກັບ ບັນດາເຈົ້າໜ້າທີ່ ກອງທັບເຮືອສະຫະລັດຫລາຍຄົນ ສໍ້ໂກງ ເງິນຫລາຍສິບລ້ານໂດລາ ແລະໃຫ້ເງິນສິນບົນແລະຂອງຂວັນ ຫລາຍລ້ານໂດລາ ຮວມທັງເງິນສົດ ໂສເພນີ ກອກຢາຊີກາ ຄິວບາ ແລະຊີ້ນ Kobe ທ່ານ Leonard Francis ໄດ້ຮັບສາລະພາບໃນຄວາມຜິດ ຂອງທ່ານ ໃນວັນພະຫັດວານນີ້ ທີ່ສານລັດຖະບານກາງ ໃນນະຄອນ San Diego ຕັ້ງຢູ່ ທາງ ພາກຕາເວັນຕົກຂອງສະຫະລັດ ໃນລັດ California ທ່ານ Francis ຊຶ່ງເປັນທີ່ຮູ້ກັນດີ ໃນວົງການທະຫານວ່າ “Fat Leonard” ເພາະວ່າ ທ່ານ ມີຮູບຮ່າງໃຫຍ່ ແລະບໍລິສັດຂອງທ່ານ Glenn Defense Marine Asia ໄດ້ຮັບຂໍ້ມູນລັບ ຈາກບັນດາເຈົ້າໜ້າທີ່ກອງທັບເຮືອ ໂດຍແລກປ່ຽນກັບການຕິດສິນບົນ ເພື່ອອະນຸຍາດໃຫ້ ບໍລິສັດຂອງທ່ານໄລ່ເງິນເກີນຄວາມ ເປັນຈິງ ຈາກກອງທັບສະຫະລັດ ຕົກເປັນເງິນຫລາຍ ສິບລ້ານໂດລາ ບັນດາໄອຍະການກ່າວວ່າ ຂໍ້ມູນລັບແມ່ນຮວມທັງຂ່າວການເຄື່ອນໄຫວ ແລະ ໝາຍກຳ ນົດການຂອງກຳປັ່ນລົບ ພ້ອມທັງຕາຕະລາງການເດີນທາງ ແລະຕໍ່ມາກ່ຽວກັບການສືບ ສວນ ຂອງກອງທັບເຮືອສະຫະລັດ ກ່ຽວກັບການຄິດໄລ່ຢູ່ບັນຊີຂອງທ່ານ